b'\n_START_ARTICLE_\nPentti Kuukasj\xc3\xa4rvi\n_START_PARAGRAPH_\nPentti Kuukasj\xc3\xa4rvi (s. 28. marraskuuta 1946 Pudasj\xc3\xa4rvi) on suomalainen kolmiloikkaaja. H\xc3\xa4n oli lajissaan Suomen paras 1970-luvulla ja on edelleen Suomen kaikkien aikojen kolmiloikkatilastossa nelj\xc3\xa4nten\xc3\xa4 enn\xc3\xa4tyksell\xc3\xa4\xc3\xa4n 16,87\xc2\xa0m. Sis\xc3\xa4radoilla h\xc3\xa4n hypp\xc3\xa4si Suomen enn\xc3\xa4tyksen 16,44\xc2\xa0m 21. helmikuuta 1976. Enn\xc3\xa4tyksen rikkoi Johan Meriluoto 17.2.2001._NEWLINE_Kuukasj\xc3\xa4rvi osallistui yksiin olympialaisiin ja kaksiin ulkoratojen EM-kisoihin. Montr\xc3\xa9alin olympialaisissa 1976 h\xc3\xa4n sijoittui kymmenenneksi ja Rooman EM-kisoissa 1974 yhdeks\xc3\xa4nneksi. Sis\xc3\xa4ratojen EM-kilpailuissa h\xc3\xa4n sijoittui viidenneksi 1976 ja kymmenenneksi 1978._NEWLINE_Seuratasolla Kuukasj\xc3\xa4rvi edusti Pudasj\xc3\xa4rven Urheilijoita ja Oulun NMKY:n Urheilijoita. H\xc3\xa4n voitti kolmiloikassa seitsem\xc3\xa4n Suomen mestaruutta. H\xc3\xa4nen valmentajansa oli Jussi Saarela.'